Ganduje ya Tsige sarkin Kano Sanusi - Premium Times Hausa
You are at:Home»Babban Labari»Ganduje ya Tsige sarkin Kano Sanusi
Ganduje ya Tsige sarkin Kano Sanusi
Bi Mohammed Lere a kan	 March 9, 2020 Babban Labari
Gwamnatin jihar Kano ta tsige sarkin Kano Muhammadu Sanusi da kujerar sarautar Kano.
Sakataren gwamnatin jihar Usman Alhaji ya sanar da tsige Sarkin Sanusi a jawabin da yayi bayan kammala zaman majalisar zartaswar jihar ranar Litinin.
Alhaji ya ce majajalisar ta amince da tsige sarki Sanusi daga kujerar sarautar masarautar Kano daga yau Litini.
Idan ba a manta tun bayan zaben 2019 zaman aminci ya kare a tsakanin gwamnan jihar Kano da Abdullahi Ganduje da Sarkin Kano Muhammadu Sanusi II.
Gwamnan Kano Ganduje ya zargi Sarki Sanusi da kin mara masa baya a lokacin zaben sa karo na biyu a 2019.
Rantsar da shi keda wuya sai ya fara da kirkiro sabbin masarautu a jihar da ke daidai da masarautar Kano. Dama kuma Jihar Kano ita ce jiha daya tilo a Arewacin Najeriya dake Sarki mai cikakken iko daya.
Masarautun da majalisa ta amince da su sun hada da Masarautar Rano, Gaya, Bichi da Karaye.